31997D0394
L 164/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 юни 1997 година
относно определяне на минимални данни, изисквани за въвеждане в базите данни за животни и животински продукти, въведени в Общността
(текст от значение за ЕИП)
(97/394/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 92/438/EИО на Съвета от 13 юли 1992 г. относно компютризация на ветеринарните процедури за внос (проект „Shift“), за изменение на Директиви 90/675/EИО, 91/496/EИО, 91/628/EИО и Решение 90/424/EИО и за отмяна Решение 88/192/EEC (1), последно изменено с Акта за присъединяване на Австрия, Финландия и Швеция, и по-специално член 12 от него,
като има предвид, че за целите на параграф 1 от приложение III към Решение 92/438/ЕИО трябва първо да бъдат определени минимални стандартни данни, които следва да се въведат от държавите-членки във базите данни за животни и животински продукти, въведени на тяхна територия;
като има предвид, че всяка държава-членка може да записва всякакви допълнителни данни за животни и животински продукти, въведени на нейната територия, които счита за уместни;
като има предвид, че други технически изисквания ще бъдат определени на по-късен етап в светлината на текущите проучвания по проекта Shift;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Минималните данни, които следва да се въведат от държавите-членки в базите данни за животните и продуктите, въведени на тяхна територия, са определени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 6 юни 1997 година.